[{"text_idx": "#000002", "text": "Gaztelaniak ez ditu hitz asko latinetik hartu: gaztelania latina da, izan, edo latinaren bilakaeraren emaitza, katalana edo portugesa bezala. Hizkuntza latinoak dira horiek guztiak. Ezin gureagoak horiek ere. Baina gaztelaniak, zalaparta eta zarata adierazteko, algarabia hitz gaitzesgarria erabiltzen du, eta hitz horrek, etimologikoki, zer, eta al\u2018arabiyya esan nahi du, hau da, arabiera!"}, {"text_idx": "#000003", "text": "Dena dela, hizkuntzen arteko harremanak, eta azokatik sortzen den nahasketa aberasgarriak biziarazi du gure hizkuntza, eta biziarazten gaitu gu ere. Airezko \u2014eta haragizko\u2014 monumentuak dira hizkuntzak. Eta gaur egun zuzenean arabieratik itzultzen dugu euskarara. Hala bada, Durangoko Azokan eskura dauzkagu Mohamed Xukri marokoarraren Ogi hutsa, edo Alaa Al Aswany egiptoarraren Jakobian eraikina nobela."}, {"text_idx": "#000004", "text": "Nagib Mahfuz Nobel saridunaren Mirarien kalezuloa eta Mila eta bat gauen gauak ere goza ditzakegu, baina irakurleak nekez jakingo du integrista batek Mahfuzi labankada bat eman ziola lepoan, esaten zituenak esaten zituelako. Eta, harrezkero, fisikoki ezinduta, istorioak lagun bati diktatu behar izan zizkiola, askotariko diktaduren eraginez. Baina euskal irakurleak nekez jakingo du liburu horiek kostata argitaratu zirela gurean: itzulpenak eginda zeuden, baina literatura agenteek argitaratzeko baimenik eman ez: \u00abNolatan itzuli terroristen hizkuntza horretan...?\u00bb. Bai, latzak ziren garaiak, latzak egiak. Eta, hala ere, zuk zerorrek nobela horiek guztiak gozatu ditzakezu \u2014eta nozitu\u2014 gaur egun."}, {"text_idx": "#000005", "text": "Abdela Taia idazle marokoar paristartua gurean izan berria delako kontatzen dut hau guztia. Zure argitan bizitzea nobela ere \u2014ama, Marokon, seme homosexualaren ikuspuntutik\u2014 haren aurreko hiru eleberriak bezala, Durangon daukagu eskura, edo Lazkaon, edo Goierriko gainerako azoketan."}, {"text_idx": "#000006", "text": "Goierriko albisteak euskaraz, libre eta kalitatez jaso nahi dituzu? Horretarako zure babesa ezinbestekoa zaigu. Egin zaitez HITZAkide! Zure ekarpenari esker, euskaratik eginda dagoen tokiko informazio profesionala garatzen eta indartzen lagunduko duzu."}, {"text_idx": "#000015", "text": "Tokiko informazioa profesionaltasunez eta euskaraz modu librean kontatzea da gure eginkizuna. Horretarako, zure ekarpena beharrezkoa da, eta ongi maitatzeko modurik zintzoena da HITZAkide egitea."}]